قەیرانی بۆسنە

قەیرانی بۆسنە لە ساڵانی ١٩٠٨–١٩٠٩، کە بە قەیرانی ئەنشلۆس یان یەکەم قەیرانی باڵکان ناسراوە، قەیرانێک بوو کە لە سەرەتای تشرینی یەکەمی ١٩٠٨ بە ڕاگەیاندنی لکاندنی بۆسنە و ھەرزەگۆڤینا لەلایەن  ئیمپراتۆریەتی نەمسا-مەجارستانەوە سەریھەڵدا، کە لەژێر کۆنترۆڵی عوسمانییەکاندا بوو. ئەم بزووتنەوەیە کە ھاوکات بوو لەگەڵ ڕاگەیاندنی سەربەخۆیی بولگاریا لە ئیمپراتۆریەتیی عوسمانی (٥ی تشرینی یەکەم)، ناڕەزایەتی ھەموو زلھێزەکان و ھەروەھا دراوسێکانی بەڵکانی ئیمپراتۆریەتیی نەمسا و مەجارستان، سڕبیا و مۆنتینیگرۆی لێکەوتەوە. پەیمانی بەرلین لە نیسانی ساڵی ١٩٠٩ ھەموارکرایەوە بۆ سەپاندنی ئەمری واقیع و کۆتاییھێنان بە قەیرانەکە. قەیرانەکە زیانێکی ھەمیشەیی بە پەیوەندییەکانی نێوان ئیمپراتۆریەتیی نەمسا و مەجارستان و دەوڵەتانی دراوسێی ئیتاڵیا و سڕبیا و ڕووسیا گەیاند. جگە لەوەش لە درێژخایەندا یارمەتیدەر بوو بۆ دانانی بناغەکانی جەنگی جیھانیی یەکەم. ھەرچەندە قەیرانەکە بە سەرکەوتنێکی دیپلۆماسی بۆ ئیمپراتۆریەتیی نەمسا-مەجارستان کۆتایی ھات، بەڵام ڕووسیا بڕیاریدا جارێکی دیکە پاشەکشە نەکاتەوە و بە خێرایی ھێزی سەربازی خۆی بنیات نا. ھەروەھا قەیرانەکە بووە ھۆی ھێوربوونەوەی پەیوەندییەکانی نەمسا و سڕبیا، کە تا ساڵی ١٩١٤ بە گرژی مایەوە. 

 سەرچاوەکان 

 سەرچاوەکان